Premierul bulgar participă la lansarea sistemului de realitate virtuală pentru studierea avioanelor F-16
Capacitatea de luptă, modernizarea și reînarmarea forțelor armate bulgare reprezintă o sarcină-cheie, a declarat prim-ministrul interimar bulgar Dimităr Glavcev în Dolna Mitropolia (nordul Bulgariei), unde a participat la o ceremonie de lansare a unui sistem de realitate virtuală, care permite studierea la scară reală a aeronavei F-16 Block 70. Academia Forțelor Aeriene Bulgare Gheorghi Benkovski a găzduit, de asemenea, ceremonia de primire a două noi elicoptere CABRI, transmite Agerpres.